Malu a kumanya
BISANGILU BIKUABU
MUDIMU WA KU BETELE Bambi ba lumu luimpe bakadi batambule badi ne bidimu 35 anyi muinshi badi basue kuya kuenza mudimu ku Betele, nebadilongolole bua kubuela mu tshisangilu tshienzabu mu Ditanu mu mapingaja. Nebamanyishe dîba ne muaba wenzekelatshi.
KALASA KA BAMANYISHI BA BUKALENGE Bampanda-njila badi ne bidimu 23 too ne 65 badi basue kuvudija mudimu wabu mbalombibue bua kubuela mu tshisangilu tshia badi basue kubuela mu Kalasa ka Bamanyishi ba Bukalenge tshienzeka mu Dia lumingu mu mapingaja. Nebamanyishe dîba ne muaba wenzekelatshi.
MALU A KUMANYA
BAKIDIDIANGANYI Bakididianganyi badiku bua kukuambuluisha. Suaku wenze tshidibu bakulomba padibu bakuleja muaba wa kuteka dikalu, moto anyi mashinyi ebe; muaba wa kupatukila anyi kubuelela; muaba wa kusomba ne malu makuabu kabidi.
BATISMO Nebalongoluele bantu badi batambula miaba ya kusombela buludiludi kumpala kua tshiakuidi. Bikalaku dishintuluka dikuabu, nebadimanyishe bateleji. Bantu badi balue kutambula badi ne bua kusomba muaba udibu babalongoluele au bangabanga ne muyuki wa batismo kutuadijawu mu Disambombo mu dinda. Muntu yonso udi ne bua kulua ne tshilamba tshia kudikupula natshi mâyi ne bilamba bia kumutuabu nabi mu mâyi bidi biakanyine.
BENA BUDISUILE Wewe musue kuambuluisha mu mpungilu bu muena budisuile, suaku uye kudimanyisha ku Tshibambalu tshia malu a kumanya ne mudimu wa budisuile.
BINTU BIANGULA Nudi ne bua kuya ne bintu bionso biangula ku Tshibambalu tshia bintu biangula. Wewe mujimije tshintu, mbimpe uye kutshikeba ku tshibambalu etshi. Nudi kabidi ne bua kufila bana badi bajimine ku tshibambalu etshi. Kadi muaba eu ki ntshilaminu tshia bana to. Nanku, tudi tunulomba bua kanulekeledi bana benu to, nubalame.
DIONDOPANGANA Numanye ne: tshibambalu etshi tshidi tshiambuluisha ANU PADIKU BUALU BUA TSHIMPITSHIMPI.
MAPA Mfranga ya bungi mmituke bua kulongolola miaba ya kusomba, biamu bia mêyi, ne midimu mikuabu bidi biambuluisha bua mpungilu eu kuenzekaye bimpe ne kutusemejaye pabuipi ne Yehowa. Makuta audi ufila ku budisuile neambuluishe bua kukumbaja malu aa ne bua kuendesha kabidi mudimu wa Bukalenge udi wenzeka pa buloba bujima. Bua kukupepejila malu, tushete tuudi mua kuela makuta aa mbatuteke patoke mu nseke yonso ya muaba udi mpungilu eu wenzekela. Tudi ne dianyisha divule bua mfranga yonso inudi nufila. Kasumbu Kaludiki kadi kanuela tuasakidila bua mushindu unudi nukuatshisha mudimu wa Bukalenge.
MIABA YA KUSOMBA Suaku wangate bakuabu ne mushinga. Umanye ne: anu muena mu dîku dienu, muntu unudi bende nende pamue, unudi basombele nende kumbelu kumue, anyi unudi nulonga nende Bible mpindieu ke uudi mua kukuatshila muaba. Kuteki bintu pa miaba iudi kuyi mulamine bantu to.
Mulongolola kudi Kasumbu Kaludiki ka Bantemu ba Yehowa
lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn lua_Latn